ДУК “Цэнтралізаваная бібліятэчная сістэма Краснапольскага раёна”

Ленінская сельская бібліятэка

***«Мае родныя – пераможцы»***

Нарысы

Леніна 2023

**Мае родныя – пераможцы**: нарысы / ДУК “Цэнтралізаваная бібліятэчная сістэма Краснапольскага раёна”, Ленінская сельская бібліятэка; складальнік Г.М. Каваленка.- Леніна, 2023.- 20 с.

Нарысы змяшчаюць успаміны аб родных і блізкіх, ураджэнцах в. Леніна, якія ваявалі ў гады Вялікай Айчыннай вайны.

Ленінская сельская бібліятэка, 2023

**ЗМЕСТ**

1. Расколатае неба над Чачэрскам…………….4
2. Портрет прадеда……………………………9
3. А пісьмы ішлі з Поўначы…………………11

***РАСКОЛАТАЕ НЕБА НАД ЧАЧЭРСКАМ***

 ***У нарысе паведамляецца пра майго прадзеда (брата маёй прабабулі Усцінні) Шкурдзіна Іосіфа Васільевіча, пра яго геройскі подзвіг у гады Вялікай Айчыннай вайны.***

Стаяў гарачы жнівеньскі дзень 1941 года. Ішлі жорсткія баі з фашысцкімі захопнікамі, якіх была значна большая колькасць, на Гомельскім накірунку. Расколатае спякотнае неба над Чачэрскам запоўніў гул авіяматораў, трэск кулямётаў, усюды чуліся разрывы зенітных снарадаў. Цяжкія няроўныя баі нашых лётчыкаў з фашысцкімі асамі. Па некалькі баявых вылетаў у дзень, першапачатковай задачай якіх было спыніць ворага, стрымаць яго дзеянні, прыкрыць нашы войскі з паветра. Кожны дзень цяжкія паветраныя баі, страты, гібель баявых сяброў.

*І.В. Шкурдін разам з жонкай, 1941г.*



 Лётчык-пілот, малодшы лейтэнант, камандзір звяна 171 знішчальнага авіяпалка Шкурдзін Іосіф Васільевіч змагаўся з ворагам у родным небе, абараняў жыццё як сваёй вёскі Гніліца, дзе засталіся яго бацькі і маладая жонка, так і жыхароў усёй Беларусі. Чачэрск да Гніліцы напрамкі каля 30 кіламетраў, а на самалёце ўсяго некалькі хвілін – і родны дом. Пільна ўглядаўся Іосіф у неба, трапна біў фашыстаў з кулямёта і кідаў снарады на гітлераўскіх захопнікаў.

15 жніўня, спякотны летні дзень. У неба ўзнімаюцца баявыя самалёты нашых адважных лётчыкаў. Гэта ўжо быў трэці баявы вылет майго прадзеда. Жорсткі няроўны бой з групай самалётаў праціўніка. У хуткім часе загарэліся тры нямецкія машыны, але падбіты і самалёт Іосіфа. Скончыліся баепрыпасы, сам паранены, але ўсё ж апошнімі намаганнямі скіроўвае самалёт ад вёскі Загор’е (Чачэрскі раён) у поле, чым выратоўвае жыцці многіх людзей. Моцны ўзрыў ускалыхнуў усё наваколле.

Гэта быў апошні бой Іосіфа ў небе над Чэчэрскам за мірнае і квітнеючае жыццё аднавяскоўцаў і родных яму людзей, у памяці якіх ён застаўся назаўсёды.

Звесткі аб гібелі адважнага лётчыка ўзяты з пісьма брата Аляксандра ад 28.01.1990 г., якое зараз захоўваецца ў школьным краязнаўчым музеі. А паведамленне аб тым, што лётчык Шкурдзін Іосіф Васільевіч прапаў без вестак прыйшло ў бацькоўскую хату ў вёску Гніліца Краснапольскага раёна толькі пасля вызвалення раёна ў кастрычніку 1943 года.

Верылася і не верылася, што няма ўжо больш Іосіфа, прыгожага, маладога, вясёлага вясковага хлопца. Маці, Хрысціна Фёдараўна, 1887 года нараджэння, ведала, што з васьмі яе дзяцей – чацвёра на фронце з першага дня вайны: Іван, Іосіф, Валодзя і Марыя. Ад усіх ідуць пісьмы, а ад Іосіфа няма. Можа паранены, можа ў палоне, можа вернецца яшчэ сын. Як прыгожа расце, набіраецца сілы вярба Іосіфа пад акном хаты, пасаджаная ім перад самай вайной. Расце і яго дачушка Галіна, якая ўжо ласкава шчабеча: “Мама, баба, тата…”.

Адгрымела вайна, а матчына сэрца чакае любага сына. “Не можа быць, каб сын прапаў без вестак,” – кожную хвіліну думала маці. Куды толькі не пісалі браты і сёстры ў пошуках брата Іосіфа. Адказ быў адзіны: прапаў без вестак 15 жніўня 1941 года.

*Пісьмо брата Аляксандра*

Толькі настойлівыя і доўгія пошукі, прыём роднага брата Аляксандра Міністрам абароны СССР, генералам арміі Д. Язавым далі свае станоўчыя вынікі. Аб гэтым мы даведаліся з другога пісьма брата ад 12.06.1988 г., якое зараз захоўваецца ў школьным краязнаўчым музеі.

І ў 1988 годзе стала вядома, як і калі загінуў Шкурдзін Іосіф Васільевіч і дзе пахаваны – ў брацкай магіле на Замкавай гары. Вечная яму слава і памяць, нізкі паклон ад усіх, хто жыве пад мірным небам!

А мы, нашчадкі, назаўсёды захаваем памяць пра герояў той жудаснай вайны, у якой загінуў кожны трэці беларус.

Але Другая сусветная вайна для нас не будзе скончана да таго часу, пакуль не ўвекавечаны рэшткі апошняга салдата, пакуль не стануць вядомыя іх імёны.

*Брацкая магіла, у якой пахаваны*

*І.В. Шкурдін*

**Крэмзікава М.,**

**вучаніца 11 класса**

***ПОРТРЕТ ПРАДЕДА***

***Стихотворение посвящено моему прадеду Мельникову Леониду Петровичу (1905–1963), который прошёл всю войну, потерял руку при обороне г. Кёнисберга. Был некоторое время в плену.***

**ПОРТРЕТ ПРАДЕДА**

Увидел в рамке я портрет однажды,

Что на стене у бабушки висел.

Спросил я мать: «Что за красивый парень

Смотрел, как будто что сказать хотел?»

И мама мне сказала: «Это дед мой,

Он воевать на фронт ушёл юнцом,

Оставив бабушку и деток малых,

Ушёл он не один, а со своим отцом.

Отец его пропал без вести,

Живым он не пришёл в свой дом родной,

Вместо него пришло с войны известие:

«Пропал под Ленинградом. Он герой!

А дед мой воевал, дошел до Сталинграда,

Сражался храбро, трижды ранен был,

За смелость, мужество он получил награду,

Среди солдат он балагуром слыл.

Но время шло, соседи возвратились

С той страшной и чудовищной войны,

А бабушка ждала всё и молилась,

Прося у Бога, чтобы не было беды.

Беда случилась: не пришёл с войны

Солдат, что приближал Победу.

А фото всё хранится с той поры,

Хоть нет и бабушки уже… и нету деда».

Смотрю я вновь на фото на стене

И мудрый взгляд ловлю я своего прадеда.

Он как зовёт… как будто бы посланье мне:

– Храни наш мир и чти солдат Победы!

Тех, кто погиб, и кто живёт сейчас,

Должны мы помнить, окружить заботой.

Не раз в году, а каждый день и час

Своей посильной помощью, работой.

Уходят в мир иной солдаты сорок пятых,

Уносят память, подвиги с собой

Поклон Вам низкий-низкий шлют ребята

За мир, за счастье, радость и любовь!

***Мельников К.,***

***ученик 8 класса***

***А ПІСЬМЫ ІШЛІ З ПОЎНАЧЫ***

***У нарысе расказваецца пра майго прадзеда Шаблакова Герасіма Анісімавіча, пра яго мірнае і ваеннае жыццё.***

Ішла Вялікая Айчынная вайна. Ішлі салдацкія пісьмы. Пісьмы надзеі, пісьмы клопату аб родных і блізкіх. Пісалі іх салдаты і не ведалі, ці атрымаюць адказ, ці вернуцца дамоў жывымі. Не думалі яны тады, што іх пісьмы праз гады будуць вывучаць гісторыкі, што пажаўцелыя “трохвугольнікі” стануць рэліквіяй, святыняй і духам той суровай, грознай пары, будуць урокамі мужнасці і гераізму для будучых пакаленняў. “ Пад кулямі не хлусяць“,– гаворыць салдацкая мудрасць. Не страх перад смерцю, а вера ў жыццё, у справядлівасць барацьбы, вера ў перамогу, маральная чысціня так і дыхае з апошніх пісем з фронту. І ніхто з тых салдат не задумваўся аб тым, што кожны ліст можа аказацца апошняй весткай.

Таямніцы чалавечага жыцця заключаюцца ў тым, што кожны ведае дату свайго нараджэння, але ніхто не ведае дату сваёй смерці. Кожны дзень хадзілі салдаты пад смерцю, але кожны верыў, што ён уцалее, выжыве і вернецца да роднай хаты. І гэтая вера, і гэтая прага да жыцця давала сілы і здольнасць перамагчы ворага ў той крывавай вайне.

Мая бабуля, Крэмзікава Марыя Герасімаўна, часта ўспамінае сваё ваеннае дзяцінства. Зусім нядаўна ў яе памяці ўсплыў даўні ўспамін, як яе матуля Усціння паказвала дзецям пісьмы бацькі,Шаблакова Герасіма Анісімавіча, якія ён пісаў з фронту. Іх было некалькі, і захоўваліся тыя парыжэлыя лісты на працягу доўгіх гадоў. Аднак да сёняшняга часу яны не захаваліся, але бабуля Марыя і зараз памятае змест некаторых лістоў. Яна часта расказвала пра сваё дзяцінства, пра тое, якім ёй запомніўся бацька.

Герасім Анісімавіч нарадзіўся 1 ліпеня 1910 года, вырас тут жа, на гніліцкай зямлі, меў пачатковую адукацыю, працаваў брыгадзірам у калгасе “Крэмль”. Быў жанаты, меў 5 дзяцей. Удзельнічаў у фінскай вайне. Некалькі гадоў працаваў на шахтах Данбаса. Фатаграфія, як лепшага працаўніка, была змешчана ў “Шахцёрскай газеце”. Але, па ўспамінах бабулі Марыі, тую газету страцілі пасля вайны.

Былы настаўнік гісторыі, кіраўнік школьнага краязнаўчага музея Марзалюк Аляксандр Іванавіч таксама падзяліўся звесткамі аб тым, што ў 1990 годзе ён сустракаўся з жонкай Герасіма Усцінняй Васільеўнай, 1911 года нараджэння, якая на той час пражывала ў нашай вёсцы з дачкой Марыяй, маёй бабуляй. Яна паказала пісьмы мужа з фронту. На жаль, да нашага часу гэтыя лісты не захаваліся. Усціння Васільеўна ўспамінала: “ У чэрвені 1941 года вайна дайшла да нас. І пайшоў Герасім абараняць Радзіму, Бацькаўшчыну. Бывалы воін, працаўнік, добры сем’янін з нялёгкім сэрцам, невясёлымі думкамі пакідаў вялікую сям’ю, родны дом. Пісем ад яго доўгі час не было. Толькі ў кастрычніку 1943 года, пасля вызвалення Краснапольшчыны ад нямецка-фашысцкіх захопнікаў, прыйшло пісьмо на Гніліцкі сельскі Савет ад Герасіма Анісімавіча: “Ці жывы хто з родных? Я жывы, ваюю, ужо сяржант. Пішыце, чакаю з нецярпеннем”. Мы таксама пасылалі яму вестачкі. Пісьмы з дому радавалі мужа. Ён выслаў сям’і даведку на ільготы № 105, выдадзеную 20 студзеня 1944 года. Палявая пошта 26579. Яна захоўвалася некаторы час, а потым, па нейкіх прычынах, страцілася. Апошняе пісьмо Герасім напісаў 2 кастрычніка 1944 года, а 14 кастрычніка 1944 года загінуў у баі”.

Аляксандр Іванавіч амаль даслоўна перадаў змест прачытаннага ім апошняга пісьма Герасіма Анісімавіча, якое было напісана з далёкага Поўдня 2 кастрычніка 1944 года: “Здравствуйте, многоуважаемая жена Устинья! С приветом к Вам ваш муж Герасим. В начале моего письма я спешу передать Вам свой горячий привет и массу наилучших успехов в жизни твоей, а самое главное, хорошего здоровья. А так же шлю свой привет своему любимому сыну Ивану с пожеланиями всего хорошего в жизни его. А так же шлю свой привет всем детям с пожеланием хорошего и счастливого возраста в жизни ихней.”

У пісьмах мужа да жонкі, да любімых дзяцей кожны радочак прасочваецца тугой аб доме, аб сям’і. Вайна не зрабіла чэрствымі душу і сэрца бацькі-салдата. Яго турбуе думка аб тым, як там жонка, дзеці, любімы сын Іван. Выказвае надзею на дапамогу сям’і.

З ласкай, любоўю і павагай і ў іншых пісьмах звяртаецца Герасім да жонкі: “Дорогая жена Устинья, сообщаю тебе о том, что я твоих получил два письма, за которые очень доволен табою, какие ты писала 06.09 и 09.09.1944 года, и на которые даю ответ. В одном письме, вот дорогая жена, ты спрашиваешь у меня о том, что я послал вам карточку, то я послал вам в двух письмах. По одной в каждом. Одно письмо на тебя, а второе – на Ивана. Но не знаю, почему вы не получили второе. Но напишу о себе. Я пока живой и здоровый, но не совсем, но это все

неважно. Я сейчас нахожусь на Далеком Севере. У нас уже холодно, но это все неважно”.

Звярніце ўвагу на словы “неважно, што не здаровы”, “неважно”, што халодна. Усё – няважна. А што важна? Жыццё. Жыццё сваё, сям’і, дзяцей, весткі з дому. Салдат спяшаецца выказацца аб сваіх пачуццях, нібы ведае, прадчувае непапраўную бяду, хаця ў баях быў многа разоў. Аб гэтым, як на споведзі, ён піша жонцы, дзецям, спяшаецца перад боем. Хто ведае, якім ён будзе гэты бой? Можа апошнім, а можа і пашанцуе. Усміхнецца салдацкае шчасце – і адступіць касая куля нямецкая. Хто ведае? Адзін бог, але ён далёка і высока. Ды і ён не адкажа, калі спытаеш у яго. “Да бога высока, а да смерці недалёка”,– кажа народная мудрасць.

У наступным пісьме можна прачытаць: “Вот, дорогая жена, я много раз был в боях, воевал с финами. Пока остался живой, сейчас – не знаю, что выйдет. Иду снова в бой с немецкими гадами. Если останусь живой, то я сообщу вам”.

Напэўна, ведаў сяржант Шаблакоў, што бой будзе нялёгкім, таму і спяшаўся перадаць пісьмом запавет сям’і, жонцы, дзецям. Чула бацькоўскае сэрца, што не застанецца ён у жывых. “Распарадзіўся” нават сваім адзеннем, даў наказ берагчы і шкадаваць дзяцей – прадаўжальнікаў роду. Спакойны, упэўнены, бадзёры рытм пісьма бясстрашнага чалавека, воіна, бацькі. “Письма пишите по тому же адресу, но пока передавай привет всем родным. Пиши, как живёте и как дети. Вот, дорогая жена, если осталось что с моей одёжи, то перешей Ивану. Почини кому с детей, в общем, тебе видней. Кому надо, тому и перешей. Мне не блюди ничего, оно мне не нужно. Я если останусь живой, то себе наживу. А детей надо жалеть. Ну вот, у меня пока всё. Пока крепко жму твою руку и целую вас. С приветом ваш муж Герасим. Жду ответа. В этом письме посылаю лист бумаги такой же, как и письмо. Пока. Шаблаков. Жду ответа. 02.01.1944 г.”

Ішлі салдацкія пісьмы з Поўначы ў Гніліцу, а ўслед за імі – і пахавальны ліст. Не ашукала прадчуванне салдата. Апошні бой ён прыняў на Поўначы 14 кастрычніка 1944 года. Сяржант Шаблакоў Герасім Анісімавіч пахаваны на Усходнім скаце вышыні 252,2 у Печанежскай вобласці.

Плакала Усціння. Нялёгкай доляй салдаткі расціла 5 дзяцей. Любімы сын Іван стаў інжынерам і працаваў у шахце Данбаса. Разляцеліся дзеці па свеце. Успамінала Герасіма і вельмі цяжка ёй было, што не захавалася фатаздымка мужа, але воблік любімага чалавека не сцёрся з памяці жанчыны да апошніх яе дзён (памёрла ў 1992 годзе).

Памяць аб Шаблакову Герасіму Анісімавічу і яго баявых таварышах, што спяць вечным сном у брацкіх магілах Кольскага паўвострава, застанецца навечна ў сэрцах землякоў і родных яму людзей.

***Крэмзікава М.,***

***вучаніца 11 класса***

ДЛЯ ЗАЎВАГ

ДЛЯ ЗАЎВАГ

**«Мае родныя - пераможцы»**

Нарысы

На беларускай і рускай мовах

Складальнік Г.М. Каваленка

213568 Магілёўская вобласць, Краснапольскі раён,

аг. Леніна, вул. Глініцкая, 13

Ленінская сельская бібліятэка

тэл. 71-9-54